ประกาศคณะกรรมการประมงประจำจังหวัดพังงา เรื่อง กำหนดเครื่องมือทำการประมง วิธีการทำการประมง และพื้นที่ทำการประมง ที่ห้ามใช้ทำการประมงในที่จับสัตว์น้ำ พ.ศ. 2560 
ประกาศคณะกรรมการประมงประจำจังหวัดพังงา
ประกาศคณะกรรมการประมงประจำจังหวัดพังงา
เรื่อง
กำหนดเครื่องมือทำการประมง วิธีการทำการประมง และพื้นที่ทำการประมง
ที่ห้ามใช้ทำการประมงในที่จับสัตว์น้ำ
พ.ศ. ๒๕๖๐
 

โดยที่พื้นที่เขตทะเลชายฝั่งของจังหวัดพังงามีระบบนิเวศตามธรรมชาติที่มีความหลากหลายทางชีวภาพมีความอุดมสมบูรณ์ของทรัพยากรสัตว์น้ำและเป็นแหล่งอาศัยแพร่ขยายพันธุ์ของสัตว์น้ำที่สำคัญ
แต่มีชาวประมงทำการสร้างเครื่องมือทำการประมงประเภทโป๊ะน้ำตื้นซึ่งเป็นประเภทเครื่องมือทำการประมงที่ตั้งอยู่กับที่และจับสัตว์น้ำวัยอ่อนได้ในปริมาณที่มากจนเกินสมควร
รวมทั้งมีการดัดแปลงเครื่องมือให้มีประสิทธิภาพในการจับสัตว์น้ำเพิ่มมากขึ้น
นอกจากนี้ยังเป็นเครื่องมือที่มีลักษณะยึดครองพื้นที่ทำการประมงในทะเลทำให้ส่งผลกระทบต่อพื้นที่ทำการประมงของเครื่องมือประมงพื้นบ้านประเภทอื่น
หากปล่อยให้มีการทำการประมงด้วยเครื่องมือทำการประมงและวิธีทำการประมงดังกล่าวอีกต่อไปจะเกิดการทำลายระบบนิเวศของท้องทะเลและส่งผลกระทบต่อทรัพยากรสัตว์น้ำอย่างรุนแรง
รวมทั้งเกิดความขัดแย้งของชาวประมงในพื้นที่ดังนั้น
จึงเป็นเหตุฉุกเฉินและมีความจำเป็นเร่งด่วน
สมควรกำหนดมาตรการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศไว้อย่างยั่งยืนตามหลักการป้องกันล่วงหน้า

อาศัยอำนาจตามความในมาตรา
๒๘ วรรคหนึ่ง (๓) และวรรคสอง และมาตรา ๗๑ (๑) แห่งพระราชกำหนดการประมง พ.ศ. ๒๕๕๘
คณะกรรมการประมงประจำจังหวัดพังงาออกประกาศไว้ ดังต่อไปนี้

ข้อ ๑ ห้ามมิให้ผู้ใดใช้เครื่องมือทำการประมงประเภทโป๊ะน้ำตื้น
หรือเครื่องมือที่เรียกชื่อเป็นอย่างอื่นที่มีลักษณะและวิธีการคล้ายคลึงกัน
ทำการประมงในเขตทะเลชายฝั่งของจังหวัดพังงา

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๒๙
กันยายน พ.ศ. ๒๕๖๐
ภัคพงศ์ ทวิพัฒน์
ผู้ว่าราชการจังหวัดพังงา
ประธานกรรมการประมงประจำจังหวัดพังงา







พิมพ์มาดา/ภวรรณตรี/จัดทำ
๘ พฤศจิกายน
๒๕๖๐

วิชพงษ์/ตรวจ
๒๐ พฤศจิกายน
๒๕๖๐






[๑] ราชกิจจานุเบกษา
เล่ม ๑๓๔/ตอนพิเศษ ๒๖๐ ง/หน้า ๓๐/๒๔ ตุลาคม ๒๕๖๐